cyanic-selkie/wikianc huggingface dataset:
Kornmo
Fenomenet kan bare observeres når det er mørkt og sees oftest på sensommeren i august. Fenomenet opptrer fordi havet på den årstiden kan være oppvarmet til et nivå hvor tordenbyger dannet om dagen overlever og kommer inn over land etter at solen har gått ned.
Tordenbrak høres bare opp til en avstand på rundt 20 km, mens lynet kan være synlig over opp til 10 – 20 ganger denne avstanden. Andre årsaker som bidrar til at kornmo ikke høres, kan være temperaturendringer på strekningen mellom lyn og observatør. Tetthetsendringer i lufta kan føre til at lydbølgene brytes og ikke vil nå frem til observatøren.
Referanser
Blitz
Mark Philippoussis
Mark Anthony Philippoussis (født 7. november 1976 i Melbourne i Australia) er en australsk tennisspiller.
Philippoussis ble profesjonell tennisspiller i 1994 og har vunnet 11 single- og 3 doubleturneringer. Som best var han nummer 8 (1999) på rankingen over verdens beste mannlige singlespillere og nummer 18 (1997) i double.
Han har ikke vunnet noen Grand Slam-tittel, men har spilt i to finaler. I 1998 tapte han US Open-finalen til landsmannen Patrick Rafter med 3-6, 6-3, 2-6, 0-6). I 2003 spilte han sin andre GS-finale da han møtte Roger Federer i Wimbledon, Federer vant med 7-6, 6-2, 7-6.
Philippoussis deltok også på Australias Davis Cup-lag, 1995–97, 1999–2000 og 2003–04, han har spilt 22 Davis Cup-kamper hvorav vunnet 13.
Han er 195 cm høy og hans serve har blitt målt til 229 km/t.
Cowboys from Hell (sang)
«Cowboys from Hell» er en sang av heavy metal-bandet Pantera, og kommer fra albumet med samme navn. Pantera brukte «Cowboys from Hell» (eller forkortelsen, CFH) aktivt i merkevarebygging og i sine salgsvarer. Sangen viser spesielt frem Dimebag Darrells spillestil. Tekstene i sangen handler om det faktum at bandet kommer fra Texas, en stat som ikke akkurat er kjent for å være hjemstedet for mange suksessfulle metalband, og at de kom seg ut av staten og frem til verden.
«Cowboys from Hell» ble rangert som nummer 35 på VH1s 40 Greatest Metal Songs.
Popkultur
En coverversjon av sangen ble brukt på videospillet Guitar Hero, og en konsertversjon av sangen skal bli å finne på Guitar Hero: Greatest Hits.
Ida Engvoll
Teaterscenen
Hun har spilt skuespill på Stockholms Stadsteater, og er i 2017 ansatt ved Dramaten. Der spilte hun i 2010 i tre av Henrik Ibsens skuespill, nemlig Hilde Wangel i Byggmester Solness, Beata Rosmer i Rosmersholm og «Råttjungfru» i Lille Eyolf. I 2013 var hun Dunjasha i Eirik Stubøs Kirsebærhagen. Som rollefiguren Emelin og hennes mellomnavn, spilte hun i sønnen til fiskeriminister Bjarne Mørk-Eidem – Alexander Mørk Eidems – Ivanov i 2016.
Kinofronten
På kinofronten har hun spilt inn over 15 langfilmer, i 2010 i Levande Begravd med Beck. I 2013 Meg eier ingen, der faren Hasse jobber på et stålverk med Mikael Persbrandt. Engvoll var også sentral i filmatiseringen av den svenske bloggeren Fredrik Backmans roman om En mann ved navn Ove. Den ble nominert til hele seks Guldbagger i 2016.
TV-skjermen
Hun har vært på norsk TV i den belgisk-dansk-sveitsisk-tysk-østerrikske Mord uten grenser, og i 2017 spilte hun Rebecka Martinsson i serien med samme navn basert på kriminalromanene med samme navn, skrevet av Åsa Larsson på NRK. For dette ble hun nominert til Kristallen, en pris delt ut av stiftelsen Det svenska tevepriset.
Engvoll spilte Tina Strömsson i tredje sesong av TV-serien Broen. Senere ble hun kjent for sin tolking av den slue Ester Swärd som ble gift Löwander i den prisbelønte slektskrøniken Vår tid er nå, som startet i 2017.
I 2020 hadde hun sammen med Björn Mosten hovedrollene som Sofie och Max i Lisa Langseths Kärlek & Anarki på Netflix.
Doolin
Doolin er et velkjent senter for irsk folkemusikk. Det er konserter hver kveld i alle byens tre pub'er, noe som gjør byen til et populært turistmål. Det er flere steder av arkeologisk interesse rundt byen, mange kan dateres tilbake til jernalderen og tidligere.
Borgene Doonagore Castle og Ballinalacken Castle ligger også i området. Området ble offisielt klassifisert som en del av gaeltacht (et irsktalende samfunn) før 1950-tallet, og opprettholder en forbindelse med irsktalende områder, blant annet via sin maritime forbindelse med tradisjonpregede Aranøyene. Doolin er et av tre steder som har fergeforbindelse med Aranøyene, de to andre er Galway og landsbyen Rossaveal på nordsiden av Galwaybukten. Øyene er synlige fra Doolin. Moherklippene ligger også i nærheten. Doolin ligger i det sørvestlige hjørnet av Burren-området.
Beskrivelse
Landsbyen Doolin har ikke et definert sentrum, som består av en rekke «spredte» seksjoner:
Rich Burlew
Rich Burlew (født 1. september 1974) er en grafisk designer og spillskaper fra Philadelphia. Han er mest kjent som skaperen av nettegneserien The Order of the Stick.
Nintendo Power
Nintendo Power var et nyhets- og strategitidsskrift, som ble publisert månedlig i USA og Canada. Den første utgivelsen kom i 1988, og den siste kom i desember 2012.
Football League 1. divisjon 1996–1997
'''Football League 1. divisjon 1996–1997''' var den 98. sesongen i The Football League og den femte sesongen der Football Leagues 1. divisjon var det nest øverste nivået i engelsk fotball. vant og rykket direkte opp til FA Premier League sammen med som kom på 2.-plass. rykket opp til FA Premier League etter at de vant play-off.
Etter opprettelsen av FA Premier League ble det nest høyeste nivået i engelsk fotball Football League 1. divisjon fra og med 1992–93-sesongen. Fra og med sesongen 2004–05 ble navnet på divisjonen endret til Football League Championship, ofte forkortet til The Championship.
==Tabell ==
Opprykk til FA Premier League – Play-off
Play-off ble spilt der klubbene som kom på tredje, fjerde, femte og sjetteplass i 1. divisjon spilte om en plass i FA Premier League. De to beste klubbene i 1. divisjon rykket automatisk opp til FA Premier League.
Nedrykk fra FA Premier League
De tre dårligste klubbene i FA Premier League rykket automatisk ned til 1. divisjon.
FA Premier League 1996–1997:
Opprykk fra 2. divisjon
De to beste klubbene i 2. divisjon rykket automatisk opp til 1. divisjon og de tre dårligste klubbene i 1. divisjon rykket automatisk ned til 2. divisjon. Play-off ble spilt der klubbene som kom på tredje, fjerde, femte og sjetteplass i 2. divisjon spilte om en plass i 1. divisjon.
Engelsk 2. divisjon 1996–97:
Aleksandr Jakusjev
Aleksandr Sergejevisj Jakusjev (russisk: Александр Сергеевич Якушев ; født 2. januar 1947 i Balasjikha) var en sovjetisk ishockeyspiller som deltok i de olympiske vinterleker 1972 i Sapporo og 1976 i Innsbruck. Jakusjev ble olympisk mester under Vinter-OL 1972 i Sapporo. Han var med på det sovjetiske laget som vant ishockeyturneringen foran USA og Tsjekkoslovakia. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. Jakusjev spilte alle fem kampene i OL-turneringen.
Kim Dae-yoong
Kim Dae-Yoong (født 18. februar 1988) er en sørkoreansk skytter som konkurrerer i pistolskyting. Han representerte landet sitt under Sommer-OL 2012 i London, der hans beste resultat var nummer 10 i 25 meter silhuettpistol.
S’more
S'more er en søtsak som er populær i USA og Canada, og enkel å lage. Det er en sandwich av graham cracker. Inni sandwichen legges først en bit sjokolade og så en grillet marshmallow, og så klemmes den sammen.
Sandrew Metronome
Sandrew Metronome er en skandinavisk filmdistributør. Det var eid av Anders Sandrew Foundation og den norske Schibsted-gruppen.
Sandrews ble etablert på 1920-tallet av Anders Sandrew (1885–1957). Kjeden opererte kun i Stockholm-området i starten, men på 1940-tallet ble den utbredt i hele Sverige.
Sandrew Metronome ble etablert 1990 av Sandrew og danske Metronome. 1996 ble Schibsted deleier og 2006 hovedeier av firmaet. Firmaet hadde flere kinoer rundt omkring i nordiske land. De har akkurat gitt opp kino-forretning, dette for å konsentrere seg på distribusjon.
Sandrew Metronome er for tiden den nordiske distributøren av filmer fra Warner Bros., som de har vært siden slutten av 1990-tallet. I det siste har firmaet etterspurt nordiske rettigheter for Focus Features.
Schibsted solgte Sandrew Metronome i 2013.
Schwerinsburg
Schwerinsburg (Schwerins slott) er det største av totalt tre festningsverk i byen Windhoek, Namibia. I dag er slottet/festningen privateid og fungerer som den italienske ambassaden i landet.
Festningen ble bygd i 1890 da landet var kontrollert av tyskerne (Tysk Sørvest-Afrika). Arkitekten var Curt von François. I 1913 ble slottet kjøpt opp av private og har siden slutten av 1900-tallet fungert som Italias ambassade.
Zongodemningen
Zongodemningen er en demning med et vannkraftverk i Den demokratiske republikken Kongo, ved byen Zongo i elva Ubungi, ei gigantisk, nordlig sideelv til Kongo-elva på grensen til Den sentralafrikanske republikk. Demninge n ligger ikke langt fra samenløpet av Zongo og Ubungi ved den sentralafrikanske hovedstaden Bangui. Kraftverket har en effekt på 75 MW fordelt på 3 x 13 MW og 2 x 18 MW francisturbiner.
Demningen er i betong. Eier er den kongolesiske staten og teknologien er fransk. Utbyggingen skjedde 1955–1965. Det sørafrikanske kraftselskapet Eskom skal rehabilitere anlegget.
Bjørkespinner
Bjørkespinner (Eriogaster lanestris) er en sommerfugl som tilhører familien ekte spinnere (Lasiocampidae). Hos denne arten legger man mest merke til larvene, som lever selskapelig i store silkespinn. Bjørkespinneren har gått sterkt tilbake de siste årene og har forsvunnet fra mange områder.
Utseende
Em middelsstor (vingespenn 29 – 45 mm), tettbygd, brun spinner. Vingene er ganske små sammenlignet med kroppen, sparsomt skjellkledte og delvis gjennomsiktige. Antennene er kraftige og fjærformede hos hannen, tynne og kamformede hos hunnen. Hos begge kjønn er bakkroppen tykk og sylindrisk, og ender i en hårdusk. Hos hunnen er disse hårene tette og ullaktige (analull). Forvingen er trekantet, brun, med et lyst tverrbånd ca. 2/3 ut i vingen. Den har en rund, lys flekk litt innenfor dette båndet og en lys flekk ved roten. Bakvingen er litt blekere enn forvingen, med et uklart, lyst tverrbånd omtrent midtveis ute. Larven er svart, på ryggsiden av hvert kroppsledd har den et par puter av tette, brunrøde hår. Disse putene er vanligvis kantet med gulhvitt. I tillegg er den sparsomt kledt med lange, lyse, oppstående hår. Larven forpupper seg i en tett, hard, oval, brun kokong.
Levevis
Larvene lever i Norge helst på bjørk (Betula spp.), men kan også forekomme på mange andre busker og løvtrær. Larvene lever selskapelig og spinner store, hvite telt av silke som kan være synlige på lang avstand. De veksler mellom å sitte på teltet og sole seg, og å krype ut for å spise. De legger ut et spor av silke fra teltet til greinene de spiser på, og følger dette når de skal hjem. Når larvene er nesten utvokste, skiller de lag og fullfører utviklingen enkeltvis. De spinner seg inn i en kokong og kan ligge over i denne flere år før den voksne spinneren klekkes. Dette skjer i mars – mai, ofte ganske tidlig. De voksne spinnerne kan ikke ta næring til seg, flyr bare for å pare seg og legge egg, og lever bare en kort tid. Hunnen legger 200 – 350 egg samlet i en tett spiral rundt en kvist, og dekker dem deretter med analullen fra bakkroppsspissen. Den dør like etter at den er ferdig med dette og kanofte finnes død like ved eggsamlingen. Disse eggsamlingene er ca. 5 cm lange og ullhårete, og er ganske lette å se før trærnes blader springer ut.
En art i tilbakegang
Bjørkespinneren var tidligere vidtutbredt og nokså vanlig, og store masseforekomster har blitt registrert flere ganger. Det ser ut til at den har gått sterkt tilbake i de siste ti-årene, og den finnes i Norge i dag trolig bare på Østlandet. Tidligere hadde den blant annet bestander i Rogaland fram til slutten av 1980-tallet. Den ser også ut til å ha gått sterkt tilbake i resten av Europa.
Utbredelse
Bjørkespinneren finnes spredt over det meste av Mellom- og Nord-Europa, østover gjennom Russland til Stillehavet.
Pat O’Brien
Pat O'Brien er gitarist i death metal-bandet Cannibal Corpse. Han skriver noen av de mest kompliserte sangene til bandet, inkludert «Hatched to the Head», «Systematic Elimination», «Frantic Disembowlment» og «Blunt Force Castration». Han er med på albumene Gallery of Suicide, Bloodthirst, Gore Obsessed, Worm Infested, The Wretched Spawn og Kill.
Han har også spilt gitar for Nevermore i perioden 1994–1996, og sluttet seg til Cannibal Corpse etter å ha spilt inn The Politics of Ecstacy med Nevermore i 1996. Han tok da over for Rob Barrett på gitar. Han bruker BC Rich og noen ganger Jackson-gitarer, Mesa Boogie-forsterker (selv om han nå til dags blir sett oftere med Crate Blue Voodoo-forsterker), og EMG-pickups.
O'Brian er også en stor tilhenger av våpen og jakt.
Klaus Sulzenbacher
Han var den første østerrikske kombinertløperen med internasjonal suksess. I perioden fra 1983 til 1991 vant han 14 enkeltrenn i verdenscupen, og gikk to ganger til topps sammenlagt.
Med fire OL-medaljer er han, sammen med Felix Gottwald og Stephan Eberharter, blant Østerrikes mestvinnende OL-utøvere.
Hispaniolatanagarfamilien
Hispaniolatanagarfamilien eller hispaniolatanagarer (Phaenicophilidae) er en liten familie i gruppen Passeroidea og består av kun fire arter med tilsammen sju taxa, som er fordelt i tre slekter. Slektene var tidligere delvis plassert i parulafamilien (Parulidae) og tanagarfamilien (Thraupidae), men de ble flyttet hit i forbindelse med de omfattende revideringene av den familien på 2000-tallet. Artene er endemiske for Hispaniola i Karibia og noen av øyene rundt, der de finnes i alt fra tropisk regnskog til semitørr krattskog i høyder opp mot 1 800 moh.
Alle hispaniolatanagarer har olivengrønn overside, grålig underside og en brutt hvit øyering. Noen autoriteter har også inkluderet noen eller alle taxa fra Spindalidae, Nesospingidae og Calyptophilidae; disse er trolig hver andres nærmeste slektninger, men de ser ut til å ha skilt lag for så lang tid tilbake, at det er mer realistisk å behandle dem i distinkte familier.
Inndeling
Inndelingen følger Jarvis et al. (2014), med utfyllende nyere informasjon fra HBW Alive. Norske navn på gruppene følger Norsk navnekomité for fugl og er i henhold til Syvertsen et al. (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.
Kontradiksjon
Kontradiksjon (Fra latin contradictio, motsigelse) viser til rettsprinsippet om at alle har rett til gjøre seg kjent med beskyldninger rettet mot seg og kunne gi sin uttalelse eller versjon før skyld eller rettskraftig konklusjon kan fattes. Retten til å bli hørt omtales gjerne som kontradiksjonsprinsippet eller motsigelsesloven.
Trollkraft kraftverk
Trollkraft kraftverk er et vannkraftverk ved Tveitevannet i Vinje kommune i Vestfold og Telemark.
Det er et elvekraftverk som utnytter et fall på ca 220 meter fra en bekk i Sundflatskaret.
Installert effekt er 180 kW fra to Vanvik peltonturbiner. Midlere årsproduksjon er på 0,7 GWh.
Verket er privateid.
Martin Strnad
Martin Strnad (født 1. august 1974) er en tsjekkisk skytter som konkurrerer i pistolskyting. Han representerte landet sitt under Sommer-OL 2012 i London, der hans beste resultat var nummer 9 i 25 meter silhuettpistol.
Smørklepp I kraftverk
Smørklepp I kraftverk er et vannkraftverk i Vinje kommune i Vestfold og Telemark.
Det er et elvekraftverk som utnytter et fall på 10 meter i Smørkleppåi.
Installert effekt er 322 kW. Årsproduksjon er 2,2 GWh.
I 1986 ble kraftverket utvidet med et tilbygg som huser en kaplanturbin på 200 kW.
Senere ble det bygd et kraftverk til like nedenfor, Smørklepp II kraftverk. Alt er bygd av Kjetil Negarden.
Liparopus
Liparopus er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.
Utseende
Middelsstore (3 – 10 mm), slanke biller, mer eller mindre sylindrisk kroppsform. De fleste artene er mer eller mindre gul- eller brunaktige. Hodet er ganske stort, gjerne mer eller mindre firkantet, og skilt fra brystskjoldet (pronotum) ved en tydelig, smal "hals". Fasettøynene er vanligvis ganske små og antennene tynne. Antennene er festet under en "hylle" dannet av pannens fremkant. Brystskjoldet (pronotum) er gjerne lengre enn bredt, noen ganger smalere enn hodet. Dekkvingene er omtrent så lange som brystskjoldet, omtrent parallellsidige. Bakkroppen er lang og mer eller mindre sylindrisk, oftest kraftig punktert. Beina er vanligvis ganske korte, og, særlig hos den artsrike slekten Lathrobium, kraftige, tilpasset graving.
Levevis
Smalkortvingene er bakkelevende rovdyr som særlig finnes på litt fuktige steder.
Utbredelse
Slekten er utbredt i det sentrale Afrika.
Thodoris Zagorakis
Thodoris Zagorakis (gresk: Θοδωρής Ζαγοράκης; født 27. oktober 1971 i Kavala) er en gresk tidligere fotballspiller og politiker
Han ble kåret til beste spiller i EM 2004. Zagorakis spilte 120 kamper for og scoret 3 mål.
Etter at han i 2007 la opp som aktiv fotballspiller, ble han styreformann i klubben PAOK.
Kinematograf-Teatret
Kinematograf-Teatret var norges første permanente kino, det åpnet 1. november 1904 i Stortingsgaten 12 i Kristiania. De første offentlige filmfremvisningene ble avholdt allerede 6. april 1896, men da som en del av programmet på Circus Varieté, de tyske brødrene Max og Emil Skladanowsky viste 9 korte opptak.
Torunn Fossli Sæthre
Torunn Fossli Sæthre (tidligere Torunn Fossli; født 16. januar 1970) er en norsk tidligere orienteringsløper som representerte NTHI og Bækkelagets SK.
Hun vant VM-sølv i stafett i 1997.
Hun vant åtte NM-gull og 16 NM-medaljer i perioden 1991–1997. Hun vant kongepokalen i 1992 og 1993.
Leonora av Aquitaine
Eleanor av Aquitaine, senere Leonora (født 13. oktober 1162, død 31. oktober 1214), var dronning av Castilla og Toledo som ektefelle av Alfonso VIII av Castilla.
Familie
Eleanor var på morsiden en yngre halvsøster av Marie de Champagne og Alix av Frankrike. Hun var også en yngre søster av Vilhelm IX, greve av Poitiers; Henrik den unge konge; Matilda av England, hertuginne av Sachsen; Rikard Løvehjerte; og Geoffrey II, hertug av Bretagne; og en eldre søster av Joan Plantagenet; og Johan av England.
Ekteskap
Hun var atten år gammel da hun i september 1180 ble gift med Alfonso VIII. Ekteskapets politiske hensikt var å sikre grensen mot Pyreneene og hun fikk Gascogne som sin medgift.
Av alle døtrene til Eleanora av Aquitaine var Eleanora, som ble kalt Leonora av hennes spanske undersåtter, den som tilsynelatende arvet morens politiske kløkt og innflytelse. Hun regjerte ved siden av sin ektemann som spesifiserte i sitt testamente at hun skulle styre sammen med deres sønn i tilfelle han døde. Det var hun som overtalte ham til å gifte deres datter Berengaria av Castilla til Alfonso IX av León i 1198 for å sikre freden, skjønt dette ekteskapet ble opphevet av pave Innocens III ettersom de var fetter og kusine.
Da Alfonso døde ble det rapportert at dronningen var så oppskaket av sorg at hun var ute av stand til å delta i begravelsen. Deres datter Berenguela var den som måtte presidere. Leonora ble deretter syk og døde kun 28 dager etter hennes ektemann. Hun ble gravlagt i klosteret Las Huelgas i Burgos.
Leonora ble lovprist for sin skjønnhet og kongelige verdighet av poeten Ramón Vidal de Besalú etter sin død. Hennes barnebarns sønn Alfonso X av Castilla refererte til henne som «edel og meget elsket».
British Grand Prix 2021 (friidrett)
I tillegg til de 14 Diamond League-øvelsene (syv for menn og syv for kvinner) ble det arrangert et 400 meter hekkeløp og fire sprintøvelser innen parafriidrett.
Hex
Hex er et brettspill for to personer hvor målet er å lage en forbindelse mellom to motstående sider av brettet med sine egne brikker. Hex ble oppfunnet av Piet Hein i 1942. Han publiserte det under navnet Polygon, og skrev en artikkelserie om spillet i den danske avisa Politiken i romjula 1942.
Uavhengig av Piet Hein ble spillet også oppfunnet av John Forbes Nash jr. i 1948 som på den tiden var student ved Princeton University i USA. Der ble spillet normalt kalt Nash.
Darja Sjmeljova
Under Sommer-OL 2020 i Tokyo som ble arrangert i 2021, tok hun bronse i lagsprint.
Hex
Brettet består av sekskanter som er plassert i en rombe som på figuren. Spillerne har brikker med forskjellige farger. Her antar vi at brikkene er røde og blå. Et trekk består i å plassere en av sine brikker i en sekskant på brettet. Spillerne har et ubegrenset antall brikker, og etter at en brikke er spilt, blir den aldri flyttet på senere i spillet.
Hvis spilleren med de røde brikkene klarer å lage en kjede av sammenhengende brikker mellom de to røde kantene av brettet, vinner han. Tilsvarende vinner spilleren med de blå brikkene, hvis han kan forbinde de to blå kantene med sine brikker.
Jurij Blinov
Jurij Ivanovisj Blinov (russisk: Юрий Иванович Блинов ; født 13. januar 1949 i Moskva) var en sovjetisk ishockeyspiller som deltok i de olympiske vinterleker 1972 i Sapporo. Blinov ble olympisk mester under Vinter-OL 1972 i Sapporo. Han var med på det sovjetiske laget som vant ishockeyturneringen foran USA og Tsjekkoslovakia. Det var seks lag som spilte i A-gruppen, det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia som begge fikk seks poeng. Blinov spilte alle fem kampene og scorert tre mål i OL-turneringen.
Hex
Å ha det første trekket er en stor fordel i Hex. Derfor spilles det normalt med en ekstra regel i åpningen: Etter at en av spillerne gjør det første trekket, kan den andre spilleren bestemme hvem som skal spille med hvilken farge. Den første spilleren bør derfor gjøre et trekk som ikke gir noen stor fordel til noen av spillerne, for eksempel i nærheten av et hjørne.
Størrelsen på brettet varierer, og det finnes ingen standardstørrelse. Piet Hein brukte et 11×11-brett, men mange sterke spillere i dag synes at et slikt brett blir for lite, og foretrekker større brett.
JAK
JAK Medlemsbank er en svensk bank, som ønsker å skape en økonomi uten renter. Banken eies av medlemmene, og medlemmene sparer penger uten å få renter og låner penger uten å betale renter. Navnet er hentet fra den klassiske nasjonaløkonomiens produksjonsfaktorer: jord, arbeid og kapital. JAK Medlemsbank ble grunnlagt som ideell forening i 1965 og fikk konsesjon som sparebank i 1997. Banken har en forvaltningskapital på over 1,5 milliarder SEK og rundt 40.000 medlemmer.
Historie
De økonomiske eksperimentene i Danmark inspirerte en svensk gruppe, som i 1965 etablerte «Jord Arbete Kapital – riksförening för ekonomisk upplysning». Målet var å øke kunnskapen om rentenes skadevirkninger og skape en rentefri økonomi. I 1969 gav foreningen sitt første lån. JAK Ekonomisk förening tok over virksomheten i 1993. JAK opplevde fra 1990 sterk vekst i Sverige, etter at Riksbanken hadde økt styringsrenten til 500%. I 1997 fikk JAK konsesjon som sparebank og skiftet navn til JAK Medlemsbank. Samtidig ble banken omfattet av statens innskuddsgaranti.
I perioden 1991–1992 forsøkte en arbeidsgruppe å etablere en JAK-bank i Norge i samarbeid med JAK i Sverige, men forsøket mislyktes ettersom Norge implementerte EU-regler i finansnæringen som forhindret et fritak fra kravet om å stille et betydelig garantibeløp.
Rob Barrett
Rob Barrett (født 29. januar 1969) er gitarist i death metal-bandet Cannibal Corpse. Han sluttet seg til dem i 1993 og forlot bandet i 1997, men ble gjenforent i 2005. han er med på albumene The Bleeding, Vile og Kill. Han er ansvarlig for å ha laget flere Cannibal Corpse-sanger, inkludert She Was Asking for It, Devoured by Vermin, Stripped, Raped and Strangled og Absolute Hatred. I 1992 spilte han førstegitar på albumet Retribution av Malevolent Creation. Han sluttet seg til Cannibal Corpse i 1993 rett etter at de hadde sluppet albumet Tomb of the Mutilated og ble med dem på den etterfølgende turnéen: Monolith of the Death. Han forlot bandet i 1997, men erstattet gitarist Jack Owen i 2005, som ville jobbe med sine andre band Adrift og Deicide.
Audun Ellingsen
Audun Ellingsen (født 4. januar 1979 i Ørsta) er en norsk jazzmusiker (kontrabass) kjent for samarbeid i band som Sphinx og med musikere som Frøy Aagre, David Arthur Skinner, Erlend Slettevoll og Gisle Torvik.
Karriere
Ellingsen begynte å studere klassisk piano som barn, men erstattet piano med en elektrisk bassgitar da han var ti år, for å spille i lokale rock-band. Jazz kom til å bli den viktigste musikalske impuls da han gikk på musikklinja på videregående skole i 1998, og da plukket han opp kontrabassen. Etter eksamen startet han et års musikalske studier ved Toneheim Folkehøgskole, etterfulgt av studier på jazzlinja ved Leeds College of Music (1999) under veiledning av Stuart Riley og Zoltan Dekaney. Ellingsen tok en Bachelor of Arts i Jazz Studier og fikk en Master i musikk i 2004.
Ellingsen har turnert i jazzklubber og festivaler i Norge, Finland, Danmark, Sverige, Tyskland, Hellas, Frankrike, Storbritannia, Belgia, Slovakia, Kina og Japan, med band som Frøy Aagre, Arch70, Sphinx, Audun Automat. Som frilans musiker har han spilt ulike stiler av jazz med det liker av Kenny Wheeler, Tomasz Stanko, Bobo Stenson, Andy Sheppard, Hot Club de Norvege, Petter Wettre, Staffan William-Olsson, KORK (norsk Kringkasting Orchestra), Morten Gunnar Larsen og Matt Bourne.
Underoffiser
Underoffiser er en betegnelse som internasjonalt brukes om de forskjellige klassene av sersjanter, det vil si de høyere gradene av menig personell (OR-grader i NATOs gradskodesystem). Underoffiserer er befalingsmenn, men ikke offiserer. Underoffiserer rangerer under offiserer, men over menige som ikke er underoffiserer. I mange lands militærstyrker regnes underoffiserene som ryggraden i den operative ledelsen av soldatene i felt. Korporaler og visekorporaler ragnes ikke som underoffiserer.
Tjenestegjøring
Underoffiserer tjenestegjør typisk som lagfører, instruktører ved tropp, nestkommanderende tropp og i administrative stillinger og som tekniske spesialister av alle slag. I Frankrike og Tyskland er de fleste troppsjefer også underoffiserer. I fremfor alt de anglosaksiske armeer er de rådgivere til offiserskorpset og både tilsynsførere og talsmenn for menig personell av lavere grad.
Norge
I Norge ble betegnelsen underoffiser avskaffet i 1930, og ble erstattet med sersjants- og offisersgrader. Internasjonalt ble de norske sersjantsgradene fortsatt regnet som underoffiserer, ikke minst gjennom standardisering av grader i NATO. Gjennem militærordningen fra 1. januar 2016 ble sersjantsgradene gjeninnført i Norge i form av spesialistbefal.
Grader
Generelt består underoffiserskorpset av alle grader av sersjanter, mens i mariner består underoffiserskorpset av alle nivåer av kvartermestre. Warrant officers i USA er offiserer mens i Storbritannia er de underoffiserer.
Før 1930
Capitaine des armes («våpenkaptein») var den høyeste underoffisersgraden ved infanterikompaniene i Hæren i Norge fra 1600-tallet til graden ble avskaffet i 1747.
Marcus Grönholm
Marcus Ulf Johan «Bosse» Grönholm (født 5. februar 1968 i Grankulla) er en finlandssvensk tidligere rallyfører.
Grönholm kjørte sitt første rally i 1987, og har deltatt i Verdensmesterskapet i rally siden 1989. Han vant sitt første rally i Sverige i 2000 og ble verdensmester i 2000 og 2002, og har totalt vunnet 30 enkeltløp i VM. I 2007 kjørte han for BP Ford World Rally Team med en Ford Focus RS WRC06. Han avsluttet karrièren ved utgangen av 2007-sesongen.
Den kasakhiske sosialistiske sovjetrepublikk
Den kasakhiske sosialistiske sovjetrepublikk (kasakhisk: Қазақ Кеңестік Социалистік Республикасы – Qazaq Keñestik Socïalïstik Respwblïkası, russisk: Казахская Советская Социалистическая Республика – Kazakhskaja Sovjetskaja Sotsialistitsjeskaja Respublika), forkortet Kasakhiske SSR, var en av republikkene som utgjorde Sovjetunionen. Med et areal på 2 717 300 kvadratkilometer var den den nest største republikken i unionen, etter Den russiske SFSR. Hovedstaden var Alma-Ata (i dag kalt Almaty). Den er i dag den uavhengige staten Kasakhstan i Sentral-Asia.
Republikken fikk sitt navn fra kasakhene, et tyrkisktalende, tidligere nomadefolk som opprettholdt et mektig khanat i regionen før Russland og deretter Sovjetunionens dominans. Sovjetunionens romhavn, nå kjent som Baikonur kosmodrom lå i republikken, ved byen Tjuratam, og den hemmelige byen Leninsk ble bygget for å huse personellet på basen.
Kirgisiske ASSR og Kasakhiske ASSR
Fra 1920 ble det i henhold til den stalinistiske nasjonalitetspolitikken opprettet autonome regioner innen Sovjet-Russland. Den 26. august 1920 ble det derfor hele den nordlige haldelen av Turkestan, som hovedsakelig var befolket av kasakher, utskilt fra Turkestans ASSR som Kirgisiske ASSR innen RSFSR.
Bruken av navnet Kirgisiske ASSR skyldtes at russerne fram til 1925 betegnet kasakhene som kirgisere. Selv kalte de seg Qasaq, som for russerne hørtes svært likt som «kosakk». De egentlige kirgiserne ble av russerne kalt Kara-kirgisere (svarte kirgisere), ettersom de egentlige kasakhene ble ansett som etterkommere av Den hvite horde.
I 1925 ble navnet på republikken endret til Kasakhiske ASSR, mens navnet Kirgisiske ASSR i 1926 ble overført til den Karakirgiske autonome oblast, som var blitt opprettet i 1924 som en del av Turkestans ASSR, og som senere skulle bli Kirgisiske SSR og til slutt dagens Kirgisistan.
Orenburg var Kasakhstans første hovedstad fram til 1925, da den ble avstått til RSFSR, og mellom 1925 og 1929 var Ksyl-Orda hovedstad. I 1929 fikk republikken overført Alma-Ata-området fra den oppløste Turkestans ASSR, og dette ble nå den nye hovedstaden. I 1932 ble Karakalpakstan og Kysylkum-området utskilt fra Kasakhiske ASSR, først som egen ASSR innen RSFSR, men fra 1936 ble området overført til Usbekiske SSR.
Sovjetrepublikk
Under 1950- og 1960-tallet ble Sovjetiske borgere oppfordret til å bosette seg i de «jomfruelige landene» i Den kasakhiske SSR. Strømmen av immigranter, for det meste russere, endret den etniske sammensetningen og antallet ikke-kasakher ble etterhvert større enn antallet innfødte. Som følge av dette gikk også bruken av kasakhisk språk tilbake, men dette har igjen tatt seg opp etter uavhengigheten. Foruten russere var de øvrige nasjonalitetene blant annet ukrainere, tyskere, jøder, belarusere, koreanere. Ved uavhengigheten utgjorde tyskerne rundt 8% av befolkningen, den største konsentrasjonen av tyskere i hele Sovjetunionen. Siden uavhengigheten har imidlertid mange av disse emigrert.
I 1990 erklærte Kasakhstan sin suverenitet innen SSSR. Innenfor rammen av en ny unionsavtale var den kasakhiske republikkens leder Nursultan Nasarbajev av Gorbatsjov utsett til posten som sovjetisk visepresident. Men etter Kuppforsøket i Sovjetunionen i 1991 erklærte Kasakhstan til slutt sin uavhengighet. Den 10. desember 1991 ble Den kasakhiske SSR omdøpt til Republikken Kasakhstan, og seks dager senere ble landet uavhengig og var ikke lenger en del av Sovjetunionen.
Befolkning
Ifølge folketellingen i 1897, den første i regionen, utgjorde kasakher 81,7% av befolkningen på 3 392 751 mennesker i datidens Kasakhstan. Den russiske befolkningen i Kasakhstan var 454 402, eller 10,95% av totalen, videre var det 79 573 ukrainere (1,91%), 55 984 tatarer (1,34%), 55 815 uighurer (1,34%), 29 564 usbekere (0,7%), 46 934 grekere (0,29%), 11 911 mordvinere (0,28%); 4 888 dunganer (0,11%), 2 883 turkmenere, 2 613 tyskere, 2 528 basjkirer, 1 651 jøder og 1 254 polakker.
Tverrelva (Fauske)
Tverrelva er en av sideelvene til Sjønståelva i Fauske kommune, Nordland, og er en del av Sulitjelmavassdraget. Elva renner fra Skoffedalsvatnet og går gjennom Skoffedalen nord for Sjønståelva.
Det er i 2013 søkt konsesjon for utbygging av Tverrelva. Kraftverket vil utnytte et fall på 180 m i elva. Inntaket er planlagt 400 moh. Vannveien er på nordvestsiden av Tverrelva. Middelvannføringen er 1,15 m3/s ved inntaket. Installert effekt vil bli på 3,5 MW. Etter planene blir årsproduksjonen 9,4 GWh. Utbyggingen vil føre til redusert vannføring på en 1500 m lang strekning i Tverrelva. Det er planlagt å slippe en minstevannføring på 200 l/s i sommersesongen og 20 l/s i vintersesongen. Nedenfor planlagt kraftstasjon på Tverråmo er Tverrelva allerede utnyttet i Sjønstå kraftverk. I konsesjonssøknaden er det vurdert at inngrepet vil ha middels negativ konsekvens for landskapet. For kulturminner og kulturmiljø er konsekvensen vurdert til ubetydelig konsekvens.
Roger Kingdom
Roger Nona Kingdom (født 26. august 1962 i Vienna, Georgia) er en tidligere amerikansk friidrettsutøver og nåværende trener for Tampa Bay Buccaneers i National Football League (NFL).
I ungdomsårene var Roger en lovende utøver i høyde og diskos, og spilte i tillegg amerikansk fotball.
Han hadde en lang og merittrik karriere som hekkeløper, og vant to olympiske gullmedaljer på 110 meter hekk. Han satte verdensrekord på øvelsen på 12,92 i Zürich, Sveits i 1989, en rekord som ble slått med et hundredels sekund i 1993 av Colin Jackson under et løp i Stuttgart.
Trenerkarriere
I 2004 tok Kingdom en stilling som assistenttrener for California University of Pennsylvanias friidretts- og terrengløpslag. Han tok styringen over begge lagene i 2006.
Den 6. mars 2014 begynte Kingdom å jobbe som assistant strength and conditioning coach for NFLs Arizona Cardinals. Cardinals' hovedtrener for styrke og utholdenhet Buddy Morris hadde tidligere vært Kingdoms styrketrener da han gikk på University of Pittsburgh. Kingdoms hovedfokus var spillernes hastighet.
I 2018 var Kingdom midlertidig leder for friidrett og terrengløp på University of Central Florida.
Kingdom returnerte til NFL som speed and conditioning coach for Tampa Bay Buccaneers i 2019. I Tampa jobbet han igjen under hovedtrener Bruce Arians, som hadde vært Cardinals' hovedtrener da Kingdom jobbet der. I 2021 vant Kingdom Super Bowl LV med Tampa Bay Buccaneers.
Alberto Gonzales
Alberto R. Gonzales (født 4. august 1955 i San Antonio) er en amerikansk jurist og politiker. Han var justisminister i regjeringen til George W. Bush fra 2005 til 2007
Gonzales tjenestegjorde i to år i United States Air Force, før han tok en bachelorgrad i statsvitenskap ved Lovett College i 1979. Deretter gikk han ved Harvard Law School, der han ble utdannet jurist i 1982.
Gonzales jobbet som advokat fra 1982 til 1994, da han ble rådgiver for Bush. I 1997 ble han Secretary of State i Texas, før han i 1999 ble utnevnt til høyesterettsdommer i Texas.
I november 2002 ble Gonzales utpekt til John Ashcrofts etterfølger som justisminister. Utnevnelsen ble møtte med motstand fra demokratene, men ble godkjent av det republikansk-dominerte Senatet. Han begynte som justisminister den 14. februar 2005, og ble med det latinsk-amerikaneren med det høyeste vervet i USA noensinne. Den 27. august 2007 ble det kungjort at han trekker seg som justisminister.
Gonzales har vært involvert i flere kontroversielle saker, der sparkingen av flere føderale statsadvokater har vært den som har skapt størst oppstyr. Dette skapte oppstyr blant begge partier i Senatet, da det ble mistenkt at utskiftningene var politisk motiverte.
Vestunionen
Vestunionen var en forsvarsallianse mellom Frankrike, Storbritannia, Belgia, Luxembourg og Nederland, mellom 1948 og 1954. Alliansen ble etablert ved Brusseltraktaten av 1948. Dette utgjorde en utvidelse av Dunkerquetraktaten, som var underskrevet av Storbritannia og Frankrike året før.
I 1951 ble hoveddelen av Vestunionens forsvarsfunksjoner overført til NATO, og ble dermed kjernen i NATOs Supreme Headquarters Allied Powers Europe (SHAPE), det vil si NATOs hovedkvarter i Europa.
Susanna Wallumrød
Susanna Karolina Wallumrød (født 23. juni 1979 på Kongsberg) er en norsk vokalist, komponist, tekstforfatter og orkesterleder, også kjent under artistnavnet Susanna.
Karriere
Høsten 2008 ble albumet Flower of Evil utgitt, med interpretasjoner av låter av ABBA, Lou Reed og Thin Lizzy. Albumet gjestes av den amerikanske artisten Bonnie «Prince» Billy på to spor. Wallumrød spilte support for Bonnie «Prince» Billy på hans Europa-turné våren 2009, de gjorde også en turné sammen i Skandinavia vår/sommer 2010. Bonnie «Prince» Billy har utgitt en 7" vinyl med to av sangene til hennes, «Stay» og «People living» fra albumet Sonata Mix Dwarf Cosmos.
I 2009 komponerte Wallumrød et bestillingsverk ved navn Meshes of Voice sammen med Jenny Hval, for festivalen Ladyfest. Verket ble urfremført av Hval og Wallumrød sammen med musikerne Anita Kaasbøll og Jo Berger Myhre. Susanna ble invitert til å spille support for Hope Sandoval and the Warm Invention i Queen Elizabeth Hall i London i 2009. Wallumrød startet i 2010 et samarbeidsprosjekt sammen med Ensemble neoN, og komponistene Jan Martin Smørdahl og Julian Skar, hvor de arrangerte Wallumrøds musikk for ensemblet med henne selv på henholdsvis vokal og piano. Ensemble neoN og Susanna spilte bl.a. på Oslo Kammermusikkfestival. I 2013 ga de ut albumet The Forester under navnet Susanna and Ensemble neoN, og fikk for det Spellemannprisen 2013 i åpen klasse.
I 2011 ble Susannas musikk til dikt av Gunvor Hofmo utgitt på Grappa Musikkforlag. Albumet ble spilt inn med musikerne Ståle Storløkken, Jo Berger Myhre, Hans Magnus Ryan og Erland Dahlen. I 2011 ble albumet If Grief Could Wait utgitt på det tyske plateselskapet ECM. Albumet er produsert av Manfred Eicher.
Susanna startet i 2011 en egen label for digitale utgivelser, SusannaSonata.
Wallumrød har samarbeidet med band/musikere som The White Birch/Ola Fløttum, Øystein Greni, Emmett Kelly, Jeremy Gara, Shahzad Ismaily, Noritaka Tanaka, Joshua Arbrahams, Jim White, Cheyenne Mize, Giorgio Tuma, Fridjof Nilsen, Fredrik Wallumrød. Hun har turnéert i Europa, USA og Asia med musikken sin. Musikken hennes har vært brukt i TV-serier som Grey's Anatomy.
Hun fikk Gammleng-prisen i åpen klasse i 2012. I 2014 ga hun ut albumet Meshes of Voice sammen med Jenny Hval. For albumet fikk de Spellemannprisen 2014 i åpen klasse. For albumet Triangle vant hun sin tredje pris i åpen klasse under Spellemannprisen 2016 samt Edvard-prisen 2017 i åpen klasse.
I forbindelse med et bestillingsverk til Vossa Jazz i 2017 satte hun sammen et nytt band under navnet Susanna & the Brotherhood of Our Lady. Øvrige medlemmer i bandet er Stina Moltu (gitar, vokal), Ida Løvli Hidle (akkordeon), Ina Sagstuen (vokal, elektronikk, synth) og (vokal, elektronikk). Musikken til bestillingsverket ble gitt ut på albumet Garden of Earthly Delights i 2019. For albumet ble de nominert til Spellemannprisen 2019 i åpen klasse.
Hennes brødre er musikerne Fredrik Wallumrød og Christian Wallumrød. Hun er kusinen til David Wallumrød.
Gergő Lovrencsics
Landslaget
Han ble tatt ut i s EM-tropp til EM i fotball 2021.
Teateråret 1955
Teateråret 1955 er en oversikt over hendelser, verk, fødte og avdøde personer med tilknytning til teater i 1955.
EM i volleyball for menn 2019
EM i volleyball for menn 2019 ble arrangert i Belgia, Nederland, Frankrike og Slovenia fra 13. til 29. september 2019. Det var første gang et europamesterskap i volleyball for menn ble arrangert i fire forskjellige land. Antall deltagende nasjoner ble utvidet fra 16 land til 24 land.
Innledende runde
Trekningen av gruppene fant sted i Atomium i Brussel 16. januar 2019.
Norsk språknemnd
Norsk språknemnd var en nemnd som ble opprettet ved stortingsvedtak 14. desember 1951, begynte sitt arbeid i 1952 og var underlagt Kirke- og undervisningsdepartementet, Nemnden var et rådgivende organ, hjemlet i vedtekter, og utarbeidet læreboknormalen av 1959.
Oppgaven var å gi styresmaktene og allmennheten råd og rettledning i språkspørsmål på vitenskapelig grunnlag, og i dette arbeidet fremme tilnærming mellom de to norske skriftspråkene bokmål og nynorsk.
Nemnda skulle gi rettledning i rettskrivningsspørsmål, fremme enhet i terminologi, føre tilsyn med språket i lærebøker og sørge for utgreiinger, språkkurs og annet opplysningsarbeid til styresmaktene, offentlige institusjoner, pressen og allmennheten. Norsk språknemnd hadde 30 medlemmer, 15 for hver målform, utnevnt av kong Haakon etter departementets anbefaling.
Arbeiderpartiet opplevde det etter hvert som en belastning å bli identifisert med samnorskpolitikken, der det kom til rettssaker om fornorskning av gårdsnavn, og den norske forfatterforening stod splittet i spørsmålet om den skulle la seg presentere i Norsk språknemnd. Den saken havnet i Norges Høyesterett, som avgjorde at foreningens flertall ikke hadde brutt foreningens regler da de sluttet seg til språknemnden.
Kajbar vannkraftverk
Kajbar vannkraftverk, er et vannkraftverk i Nilen, i Sudan. Anleggets installerte vannkrafteffekt er 300 MW. Anlegget ble prosjektert av et russisk konsortium, i sammenheng med Shereyk vannkraftverk, også det i Nilen.
Conchiolin
Conchiolin eller conchin et en kjemisk substans som består av komplekse proteiner (fiberproteiner, også kalt skleroproteiner) som skilles ut i muslingens epitelvev og bidrar til å danne de tre lagene et muslingskall, en konkylie eller et sneglehus består av, gjennom sin sammenbindende effekt.
Proteinene er en del av en matrise av organiske makromolekyler, hovedsakelig aminosyrene glycin og alanin og serinrike proteiner og polysakkarider (særlig kitin og asparaginsyrereseptorerholdige glykoproteiner), som blir sammenmontert i et mikromiljø der krystaller dannes og vokser. Denne organiske matrisen holder fast i og binder seg til sekskantede krystaller av aragonitt (et naturlig kalsiumkarbonat = CaCO3), som gir stivhet til skallet og vanligvis refereres til som perlemor. Det er sannsynlig at den molekylære konfigurasjonen av conchin bestemmer plasseringen av krystallisasjonssentrene i dannelsen av skall-lagene; herunder også dannelsen av perler og perlemor. Epitelcellene utskilles i mantelen, spesielt langs mantelkanten.
Vestlandets geografi
Vestlandets geografi omfatter geografien til de fire fylkene Rogaland, Hordaland, Sogn og Fjordane og Møre og Romsdal. Vestlandet har en svært variert geografi, fra svaberg, øyer og skjær ved kysten, til jorbruksområder ved de storslåtte fjordene og høyfjell som strekker seg langt over 2000 meter over havet.
Beliggenhet
Vestlandet er den vestlige landsdelen i Sør-Norge som omfatter de 4 fylkene Møre og Romsdal, Sogn og Fjordane, Hordaland og Rogaland. Vestlandet har tidligere regnet med både Agder, Hallingdal, Valdres og Fosen. Disse områdene tilhører i dag Sørlandet, Østlandet og Trøndelag.
Landskapet
Vestlandet har en svært varierende natur fra høyfjellsområdene som hver seg mot øst og ned til fjorder og øyer langs kysten. Elvene har ofte bratte, korte løp med høye fosser, men på fjellvidda er elvene lange, slake og meandrerende og ytterst ved kysten har elvene korte, slake løp med grunne fjordsjøer. Det er spredt med jordbruk i hele regionen, spesielt i den sørlige delen med Jæren, som er en av Norges viktigste jorbruksområder. Nesten alle byene ligger langs kysten. Det er her også de fleste menneskene bor, mens langs fjordene og fjellene bor det ganske få mennesker. Fjellkjeden som kjennetegner landskapet, startet sin historie for 425 millioner år siden, da Norge kolliderte med Grønland. Deler av Vestlandet ble presset ned mot 100 kilometers dyp under Grønland, samtidig som andre bergarter ble skjøvet inn over Norge. Fjellkjeden som ble presset til værs, må ha minnet om Himalaya, men er siden slitt ned til det vi ser i dag.
Jordbruk
Jæren er det mest kjente og største jorbruksområdet på Vestlandet. Rogaland er det nest viktigste jordbruksfylket i landet, der nesten 12 % av arealet er jorbruksområder. Etter kommer Møre og Romsdal med over 4 %.
Til sammen er 5,3 % av arealet på Vestlandet jordbruksareal. Det vil si 2 650 km², noe som er større enn Vestfolds størrelse. De største jordbrukskommunene i hvert fylke er Hå, Voss, Luster og Fræna (fra sør til nord).
Jæren
Jæren er et viktig jordbruksområde i Norge. Rogaland er i helhet det nest viktigste jorbruksfylket i landet. Ingen fylker i landet, unntatt Hedmark slår Rogaland, med over 1 000 km² jordbruk. Her produseres store mengder egg, kjøtt, etc. Her dyrkes også masse grønnsaker. Jæren er kjent for sine poteter.
Fjordene
Vestlandet er kjent for sine store fjorder. Her ligger en av verdens lengste fjorder. Den eneste større enn Sognefjorden og Hardangerfjorden i utlandet er Scoresbysundet på Grønland. Disse fjordene trekker ofte veldig mange turister fra utlandet. Sognefjorden er Norges lengste og verdens nest lengste fjord. Fjorden er ca. 204 km lang fra Skjolden til Solund, og 1308 m på det dypeste. Den ligger sør i Sogn og Fjordane fylke og strekker seg fra Skjolden ved foten av Jotunheimen i øst og til Solund ved kysten av Vestlandet. Hardangerfjorden kommer rett etter Sognefjorden, både når det gjelder lengde i Norge og i verden. Den ligger i Vestland fylke i området Hardanger. Fjorden går fra Husnes og Tysnesøya ute mot vest til Odda lengst inn mot Hardangervidda. Største dyp er på mer enn 800 m like ved Norheimsund omtrent halvveis inn i fjorden. Isbreen Folgefonni ligger på sørsida av Hardangerfjorden. Stor tetthet av oppdrettsanlegg for laks gjør Hardangerfjorden til en av fire store oppdrettsregioner i verden. Boknafjorden er en bred fjord i Rogaland. Den skiller Jæren og Ryfylke fra Haugalandet. Fjorden er vid og åpen mot havet, og grenses i nord av Karmøy og i sør av Tungeneset helt nord på Jæren. I fjordmunningen ligger en rekke øyer, der Rennesøy er den største. Midt inni er fjorden om lag 20 km vid og grener seg i en rekke mindre side- og delfjorder.
Øyene
Vestlandet har et rikt øyrike med mange små og store øyer. Osterøy er Nord-Europas største innlandsøy og Vestlandets største øy. På Vestlandet, vesentlig i Møre og Romsdal finner en mindre fiskevær og øyer, som har vært der i flere århundre. Smøla er Norges største fiskevær sør for Lofoten.
Referanser
Western Norway
Costa Rica under VM i friidrett innendørs 2018
Costa Rica deltok med to utøvere under VM i friidrett innendørs 2018 fra 1. til 4. mars 2018 i Birmingham i Storbritannia.